Document ID: /roh_data/filtered/Billingualer_Corpus_interleaved-de-rm.jsonl.gz/1419

This is a text translated from German to Rumantsch Grischun.
Regierung nimmt am runden Tisch zu SBB-Werk Bellinzona teil

Die Regierung hat an ihrer heutigen Sitzung beschlossen, an dem vom Bundesrat Moritz Leuenberger einberufenen runden Tisch zum SBB-Werk Bellinzona teilzunehmen. Der runde Tisch wird von alt Nationalrat Franz Steinegger geleitet. Die Regierung hat sich zu dieser Teilnahme entschlossen, weil der Kanton Graubünden von der Schliessung des SBB-Werkes Bellinzona stark betroffen wäre. Zahlreiche Mitarbeitende des Werkes Bellinzona wohnen im bündnerischen Moesano. Der Regierung geht es vor allem darum, diesen und den weiteren Mitarbeitenden des SBB-Werkes Bellinzona eine Zukunftsperspektive zu geben. Eine solche Zukunftsperspektive ist umso wichtiger, als das Werk Bellinzona Arbeitsplätze in strukturschwachen Räumen sichert. Die Sicherung von Arbeitsplätzen hat für die Bündner Regierung höchste Priorität. In einem Brief an den Leiter des runden Tisches äussert die Regierung zudem klare Vorstellungen über Ziel und Durchführung der Verhandlungen. Eindeutige Spielregeln sind für die Bündner Regierung notwendig, wenn der runde Tisch zu einem Erfolg werden soll. An der ersten Sitzung des runden Tisches vom 14. Mai 2008 nehmen seitens der Bündner Regierung Regierungspräsident Stefan Engler und Regierungsrat Hansjörg Trachsel teil.

Gremium: Regierung

Quelle: dt Standeskanzlei Graubünden

Data: 29.04.2008

La regenza sa participescha a la maisa radunda davart il lavuratori da las viafiers federalas a Bellinzona

En sia sesida dad oz ha la regenza concludì da sa participar a la maisa radunda davart il lavuratori da las viafiers federalas a Bellinzona. Questa maisa radunda era vegnida convocada dal cusseglier federal Moritz Leuenberger e vegn manada da l'anteriur cusseglier naziunal Franz Steinegger. La regenza è sa decidida da sa participar a la maisa radunda, perquai ch'il chantun Grischun fiss pertutgà fermamain, sch'il lavuratori da las viafiers federalas a Bellinzona vegniss serrà. Numerusas collavuraturas e numerus collavuraturs dal lavuratori a Bellinzona abitan en il Moesano, pia en il Grischun. Per la regenza sa tracti cunzunt da dar ina perspectiva per il futur tant a questas collavuraturas ed a quests collavuraturs sco er ad ulteriuras collavuraturas ed ad ulteriurs collavuraturs dal lavuratori da las viafiers federalas a Bellinzona. Ina tala perspectiva per il futur è tant pli impurtanta, perquai che l'ovra a Bellinzona garantescha plazzas da lavur en territoris cun structuras deblas. La garanzia da plazzas da lavur ha l'emprima prioritad per la regenza grischuna. En ina brev al manader da la maisa radunda exprima la regenza plinavant cleras imaginaziuns davart la finamira e davart la realisaziun da las tractativas. Per la regenza grischuna dovri cleras reglas da gieu, sche la maisa radunda duai avair success. A l'emprima sesida da la maisa radunda che ha lieu ils 14 da matg 2008 sa participeschan - sco represchentants da la regenza grischuna - il president da la regenza Stefan Engler ed il cusseglier guvernativ Hansjörg Trachsel.

Gremi: regenza

Funtauna: rg chanzlia chantunala dal Grischun

Data: 29.04.2008